**A szerződés leadása a tanulmányi előadónak**

**a beiratkozás, bejelentkezés feltétele**

**HALLGATÓI KÉPZÉSI SZERZŐDÉS**

amelyet egyrészről: a Nyíregyházi Egyetem (intézményi azonosító: FI74250, székhelye: 4400 Nyíregyháza, Sóstói 31/B, a továbbiakban: EGYETEM) nevében és képviseletében eljárva az EGYETEM rektora, másrészről:

Név:

Születési név:

Születési hely, év, hónap, nap:

Anyja neve:

Állandó lakcíme:

évfolyamos egyetemi hallgató, a továbbiakban: HALLGATÓ kötöttek meg alulírott helyen és napon az alábbi feltételek szerint:

1. A HALLGATÓ 20\_\_\_\_\_ év \_\_\_\_\_\_\_\_\_\_\_\_\_\_\_\_\_ hónap \_\_\_\_\_ napjától kezdődően hallgatói jogviszony keretében \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ mesterképzési szakon / alapképzési szakon / felsőoktatási szakképzésben, \_\_\_\_\_\_\_\_\_\_\_\_\_\_\_\_\_\_ tagozaton vesz részt az EGYETEM által szervezett és folytatott \_\_\_\_\_\_\_\_\_\_\_\_\_\_ tanulmányi féléves, önköltséges képzésben.
2. Az egy félévre fizetendő önköltség összege\_\_\_\_\_\_\_\_\_\_.-Ft, melyet a hallgatónak *A Nyíregyházi Egyetem hallgatóinak térítési és juttatási szabályzata* előírásának megfelelően be kell fizetnie. Az önköltség összege az 1. pont szerinti képzésére tekintettel fennálló hallgatói jogviszony ideje alatt nem módosítható. Az önköltségen felül az EGYETEM *A Nyíregyházi Egyetem hallgatóinak térítési és juttatási szabályzatában* meghatározott szolgáltatások igénybevételéért, illetve mulasztásonként térítésidíj-fizetési kötelezettséget ír elő.
   1. Amennyiben a hallgató tanulmányait bármilyen okból megszakítja vagy megszünteti, a befizetett önköltség időarányos részének visszafizetését kérvényezheti. Az időarányos rész megállapításának alapja a hallgató írásos bejelentése, melyet a Hallgatói Szolgáltató Központ Tanulmányi és Felvételi Csoportjának kell benyújtani.
   2. Amennyiben a hallgató a 2. pontban foglalt kötelezettségének a Neptun-rendszerben történő kétszeri felszólítás ellenére sem tesz eleget, az egyetem a hallgatói jogviszonyát megszünteti és a hallgató – két részletben történő teljesítés esetén az önköltség első 50%-ának meg nem térítése esetén is – a teljes féléves önköltséget egyösszegben köteles az intézmény részére megfizetni.
3. Az EGYETEM jelen szerződés alapján, oktatási szolgáltatásából eredően köteles:
   1. a tanulmányok megkezdésekor: a HALLGATÓT írásban tájékoztatni a választott szak tartalmi követelményeiről, a jogait és kötelezettségeit érintő egyetemi szabályzatok megismerhetőségéről. Részére az EGYETEM *Tanulmányi és vizsgaszabályzatát*, illetve *A Nyíregyházi Egyetem hallgatóinak térítési és juttatási szabályzatát* átadni, melyeket az *Intézményi tájékoztató* tartalmaz;
   2. lehetővé tenni, hogy a tanulmányi félévek megkezdésekor a HALLGATÓ a NEPTUN rendszerben meghirdetett tantárgyak alapján tájékozódhasson a félév tantárgyi és vizsgakövetelményeiről, a félévi tanulmányi foglalkozások (előadások, szemináriumok, gyakorlatok) helyéről és idejéről;
   3. a képzéshez szükséges személyi és tárgyi feltételeket (oktatók, oktatási segéderők, előadótermek, szemináriumi helyiségek) biztosítani;
   4. az egyetemi könyvtár informatikai infrastruktúra igénybevételét lehetővé tenni;
   5. a szerződésben meghatározott képzésre fennálló, hallgatói jogviszony ideje alatt az önköltség összegét előírni, amelyet egyoldalúan nem módosíthat;
   6. a HALLGATÓ tanulmányi és vizsgaügyeiben kérésére tájékoztatást biztosítani;
   7. a jogszabályokban és egyetemi szabályzatokban meghatározott hallgatói jogok gyakorlásához és hallgatói kötelezettségek teljesítéséhez szükséges feltételeket biztosítani, az ezekkel kapcsolatos intézkedéseket megtenni, a HALLGATÓ részére a jogai gyakorlásához, kötelezettségei teljesítéséhez a szükséges iratokat, igazolásokat – kérelmére – kiadni;
   8. a mesterképzési szak / alapképzési szak / felsőoktatási szakképzés mintatantervében előírt tanulmányi és vizsgakötelezettségeit teljesítő HALLGATÓ részére a végzettséget és szakképzettséget, valamint szakképzettséget tanúsító oklevelet és oklevélmellékletet kiadni.
4. A HALLGATÓ jelen szerződés alapján, jogainak gyakorlása, illetve kötelezettségeinek teljesítése érdekében köteles:
   1. az EGYETEM szabályzatainak reá vonatkozó rendelkezéseit megismerni;
   2. tanulmányi és vizsgakövetelményeinek az előírások szerinti időben és módon eleget tenni;
   3. az EGYETEMMEL szembeni, tanulmányaival összefüggésben felmerülő fizetési kötelezettségeit az előírt módon és időben teljesíteni.
5. Amennyiben az EGYETEM a jogszabályokban, szabályzataiban előírt jelen szerződésben vállalt valamely kötelezettségét megszegi, a HALLGATÓ az EGYETEM *Hallgatói Jogorvoslati Szabályzatában* meghatározottak szerint jogorvoslattal élhet.
6. A szerződés (5) pontjában meghatározott jogorvoslati ügyek és azon kívüli, e szerződést érintő jogviták elbírálására szerződő felek a Nyíregyházi Járásbíróság kizárólagos illetékességét kötik ki.
7. A HALLGATÓ jelen szerződést áttanulmányozta, rendelkezéseit megértette és tudomásul vette, egyben a személyes aláírásával azt elismerni, hogy a szerződés 3/a. pontjában nevesített egyetemi szabályzatokat – egyéb tájékoztató anyagokkal együtt – az *Intézményi tájékoztató* - beiratkozása alkalmával megismerte, és tudomásul veszi, hogy a [www.nye.hu](http://www.nye.hu) honlapon folyamatos hozzáférése biztosított.
8. A szerződés 2 példányban készül. 1 példány a hallgató személyi anyagában kerül elhelyezésre, illetve 10 évig megőrzésre. 1 példányt a hallgató részére kell átadni.

Nyíregyháza, 20 \_\_\_\_\_ év \_\_\_\_\_\_\_\_\_\_\_\_\_\_\_\_ hónap \_\_\_\_\_ nap

hallgató rektor